แซงโค้ง
โดย...แบงก์กลิ้ง
27 ก.ค. 2558

โดย...แบงก์กลิ้ง
มาแบบเซอร์ไพรส์กันถ้วนหน้า เมื่อ สุทธิพล ทวีชัยการ ได้รับเลือกเป็นเลขาธิการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) คนใหม่
เรียกว่าแซงหน้าคู่แข่งอีก 5 คน ที่ล้วนอยู่ในแวดวงการเงินและประกันภัยสายตรงกันมาทั้งสิ้น ตั้งแต่คนใน คปภ. เอง 3 คน ผู้สมัครจากเอไอเอ 1 คน และจาก บสย. อีก 1 คน 
สุทธิพล มาในฐานะคณะกรรมการตรวจเงินแผ่นดิน (คตง.) และประธานกรรมการวินัยทางงบประมาณและการคลัง แต่ก็เป็นตำแหน่งยังไม่ถึงปี หลังลาออกจากบอร์ด กสทช. เดือน ก.ย.ปีที่แล้ว
ถึงด้านนี้จะยังไม่ปึ้ก แต่ความรู้ด้านข้อกฎหมายนั้นหายห่วง เพราะเคยเป็นเลขาธิการ กกต. ที่โตมาจากสายศาล และยังกว้างขวางเพราะผ่านมาทั้งหลักสูตร วปอ. รุ่น 49 และ บยส. รุ่น 16 ที่คับคั่งทั้งบิ๊กจากภาครัฐและเอกชน 
งานนี้เลยแซงโค้งมาได้แบบไม่ต้องอยู่ในแวดวง